Dewa Dalaroyî ya Pêncewînî ra keyeyêkî hêrişanê îşxalî yê dewleta tirke ser o ajansê ma rê qisey kerd.
Keyeyî ra Osman Mistefayî pare kerd ke ê merdimê feqîr ê û vat: ''Şarê herême pê zîretî debara xo kenê. Emser cara mesrafê ma zêdîyayî. Na feqîrîye reyde Tirkîya zî axpînanê ma dana bombayan ver. Vanê PKK ha PKK la tîya de PKK çin o ke. Ma nêzanenê se bikerê.''
Elî Osman Mitsefayî herêma înan herêma şerî nîya û vat: ''Tîya herêma sivîlan a la Tirkîya sînoran nêşinasnena û hêrişê ma kena. Tîya erdê Tirkîya nîya. Kesêk zî tira çîyêk nêvano. Karker û dewijî bombardumananê înan ra tersenê. Ma nê hêrişan şermezar kenê. Wa Hukmatê Herêmî û Iraqî vera Tirkîya vengê xo vejê.Nêbeno ke Tirkîya qasê 200 kîlometreyan debikewa erdê Iraqî. Wa hînî ci rê sînorêk bêro ronayene.''
Doman Muhemed Osman Mistefayî vat: ''Wisaran ma karê baxçeyan kenê. La Tirkîya PKKyî mana kena û baxçeyanê ma ser o bombayan varnena. A zerar dana ma.''
